Gwyneth Paltrow

Si Gwyneth Katherine Paltrow (Kastila: Juanita Catalina Paltreo; inianak nen Septiyembre 27, 1972 ed Los Ángeles, California, Estados Unidos) et sakey ya Amerikanon aktres tan negosyante. Sikatoy akaawat na nanduruman premyo, kaiba lay Academy Award, Golden Globe Award, tan Primetime Emmy Award.

Si Paltrow et akabat lapud saray ginawa to ed saray pelikula a singa say Seven (1995), Emma (1996), Sliding Doors (1998), tan A Perfect Murder (1998). Sikatoy nagmaliw a mas kabkabat lapud impangipaway to bilang Viola de Lesseps diad historical romance ya Shakespeare in Love (1998) ya angiter ed sikato na pigaran premyo, kaiba lay Academy Award for Best Actress. Tinmumbok ed saya iray papel ed The Talented Mr. Ripley (1999), The Royal Tenenbaums (2001), Shallow Hal (2001), tan Sky Captain and the World of Tomorrow (2004).

Kayarin nagmaliw ya ateng nen 2004, baleg so kinmurang na trabaho nen Paltrow. Sikatoy sagpaminsan ya aki-play ed saray pelikula, a singa say drama ya Proof (2005), ya angiter ed sikato na nominasyon parad Golden Globe Award bilang Best Actress. Nen 2009, sikatoy akaawat na Grammy Award nomination parad Best Spoken Word Album for Children parad audiobook na ugugaw ya Brown Bear and Friends. Sakey ni, sikatoy nanalo na Primetime Emmy Award bilang Outstanding Guest Actress ed Comedy Series lapud guest role to bilang Holly Holliday ed Fox musical television series ya Glee nen 2011. Manlapu nen 2008 anggad 2019, sikatoy nanggawa na papel nen Pepper Potts diad Marvel Cinematic Universe.

Saray gawing ed labas 
 Gwyneth Paltrow - Ingles

category:saray artista na Amerika
category:Person (Los Ángeles)
category:1972 ed inianak